text: কঙ্গনা রানাওয়াত (; জন্ম: ২৩ মার্চ ১৯৮৭) একজন ভারতীয় চলচ্চিত্র অভিনেত্রী। তিনি নিজেকে বলিউড চলচ্চিত্রে অন্যতম একটি জায়গায় অধিষ্ঠিত করেছেন। তিনি মোট ৩ বার জাতীয় চলচ্চিত্র পুরস্কার লাভ করেছেন। এর মধ্যে ২ বার সেরা অভিনেত্রী হিসেবে ও একবার সেরা সহ-অভিনেত্রী হিসেবে জাতীয় পুরস্কার পান। এছাড়াও তিনি ৩টি বিভাগে ফিল্মফেয়ার পুরস্কার জিতেছেন। কঙ্গনা মিডিয়াতে তার সৎ মতামত প্রকাশের জন্য জনসাধারণের কাছে বিশেষভাবে সুপরিচিত এবং নিজেকে অন্যতম একজন ভারতীয় সেলিব্রেটি হিসেবে প্রতিষ্ঠিত করেছেন।
  
  প্রাথমিক জীবন
  কঙ্গনা ১৯৮৭ সালের ২৩ মার্চ হিমাচল প্রদেশের মান্দি জেলার একটি শহরের রাজপুত পরিবারে জন্মগ্রহণ করেন। তার মা আশা রানাওয়াত একজন স্কুল শিক্ষিকা এবং তার বাবা অমরদ্বীপ রানাওয়াত একজন ব্যবসায়ী। তার রাঙ্গোলী নামের একটি বড় বোন এবং আকশাত নামে ছোট ভাই রয়েছে। তার পিতামহ সারজু সিং রানাওয়াত আইনসভার একজন খ্যাতনামা সদস্য ছিলেন এবং তার দাদীমা ইন্ডিয়ান অ্যাডমিনিস্ট্রেটিভ সার্ভিসের একজন কর্মকর্তা ছিলেন। তিনি ভাম্বলার পৈতৃৃক বাড়িতে যৌথ পরিবারের মধ্যে দিয়ে লালিত পালিত হন এবং তার শৈশবকাল "সাধারণ ও সুখী" ছিল বলে বর্ণনা করেন।
  
  চলচ্চিত্রের তালিকা এবং পুরস্কার
  
  নির্বাচিত চলচ্চিত্রসমূহ
  
  পুরস্কার
  রানাওয়াত ৩ বার জাতীয় চলচ্চিত্র পুরস্কার লাভ করেন। চলচ্চিত্র দুটি হল ফ্যাশন (২০০৮) শ্রেষ্ঠ পার্শ্ব অভিনেত্রী, শ্রেষ্ঠ অভিনেত্রী হিসেবে কুইন (২০১৪) এবং তনু ওয়েডস মনু (২০১৫)। এছাড়াও তিনি ৪ বার ফিল্মফেয়ার পুরস্কার পুরস্কার পান। চলচ্চিত্রগুলি হল যথাক্রমে; শ্রেষ্ঠ নারী অভিষেক হিসেবে গ্যাংস্টার (২০০৬), শ্রেষ্ঠ পার্শ্ব অভিনেত্রী হিসেবে  ফ্যাশন (২০০৮),  শ্রেষ্ঠ অভিনেত্রী হিসেবে কুইন (২০১৪)এবং শ্রেষ্ঠ অভিনেত্রী বিভাগে  (সমালোচক) তনু ওয়েডস মনু (২০১৫)     সম্মাননা পান।
  
  তথ্যসূত্র
  
  বহিঃসংযোগ 
  
  বিষয়শ্রেণী:১৯৮৭-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:শ্রেষ্ঠ অভিনেত্রী বিভাগে ফিল্মফেয়ার পুরস্কার বিজয়ী
  বিষয়শ্রেণী:মুম্বইয়ের অভিনেত্রী
  বিষয়শ্রেণী:হিমাচল প্রদেশের অভিনেত্রী
title: কঙ্গনা রানাওয়াত